Når Nordjylland LIVE torsdag aften klokken 19.30 går i luften, bliver det med et festfyrværkeri af forskellige indslag og gæster. Vi skal blandt meget andet til kursus hos Nissan i Aabybro. Her er 100 kvinder tilmeldt, og de skal lære om både vinterdæk, olieskift og hvad man gør, på de kolde vintermorgener, når bilen bare ikke vil starte. Vi har også gæster i studiet. Her kan I blandt mange andre møde Anja Ringgren Lovén, der driver børnehjem i Nigeria. Her tager de sig af børn, der er blevet udstødt og tortureret under anklage for at være hekse. Og siden det er torsdag, er Jeppe Curth selvfølgelig på besøg til en snak om de nordjyske Superliga-holds kommende kampe.

Referat:
Torsdagens udgave af Nordjylland LIVE kommer vidt omkring.